**TÁJÉKOZTATÓ**

**a 2018. június 28-i képviselőtestületi ülésen elhangzott**

**interpellációkra tett intézkedésekről**

**Auer Miklós képviselő-testületi tag** elmondja,

* nem tudott részt venni, a májusi ülésen, de foglalkozott a kiküldött anyaggal, egy kérése van azzal kapcsolatban, hogy a közvilágítási rendszer korszerűsítésének finanszírozásához szükséges 200 millió forintos hitelfelvétel megtörtént-e, sikerült-e már, azért kérdezi, mert 2018-nak lassan a feléhez érnek és jó lenne látni, hogy állunk anyagilag időarányosan vagy pénzügyileg, mert a Városgondnokságnak is nagy szüksége lenne egy emelőkosaras berendezésre, hogy a dolgozók biztonságosabban tudják végezni a munkájukat

*Bebes István polgármester helyben megválaszolta a kérdést.*

* örömét fejezi ki, hogy az önerő és az állami támogatás mellett megindult két beruházás, ennek következtében jelentős mennyiségű faanyag került kitermelésre, azt szeretné kérdezni, hogy a Városgondnokságon keresztül ez a kitermelt faanyag a Társadalmi és Ifjúságügyek Bizottságához kerülhet-e, hogy ősszel, illetve télen az arra rászoruló családoknak, vagy azoknak a megsegítésére használhassák fel

*Bebes István polgármester helyben megválaszolta a kérdést.*

* szeretné, ha a főtéren lévő szökőkutat megjavíttatni, amennyiben ez nem lehetséges, szeretné a vizet elzárattatni.

*A szökőkutat Városgondnokság júliusban már megjavította, sajnos, egy másik helyen újabb probléma keletkezett, így jelenleg megint le van zárva a víz, hamarosan javításra kerül.*

**Csák Tamás képviselő-testületi tag** elmondja, hogy

* a Németújvári 42 előtt van egy hatalmas kátyú, azt szeretné megjavíttatni.

*Városgondnokság a kátyúzást 2018. 08. 31-ig elvégzi.*

**Ferencz Gyula képviselő-testületi tag** elmondja,

* a Rákóczi u déli oldalán lévő szerviz útnál, a József Attila utcától a világítás szakaszosan működik, szeretné kijavíttatni

*Karbantartó felé feladatba adtuk.*

* a Nemes Lipót utcában 3 helyen is leszakadás előtt van az út, szeretné, ha megvizsgálnák és kijavíttatnák, mert balesetveszélyes

*Vasivíz Zrt-vel, mint szolgáltatóval felvettük a kapcsolatot, hogy a víz-illetve a szennyvíz bekötések miatt leszakadt területet állítsák helyre.*

* szeretné, ha a Bástya u. 19-től egy helyet biztosítanának a járdára való feljutáshoz, mert sem a Müllex nem tudja a kukákat kivinni, sem pedig a mozgáskorlátozott járművekkel nem tudnak felmenni a padka miatt.

*Bizottsági döntés született ez ügyben, a szükséges felfestéseket Városgondnokság elvégezteti.*

**Faragó Gábor képviselő-testületi tag** elmondja, hogy

* a Képúti liget északi részén az árok és a lakóépületek között nagyon sok a parlagfű, ennek irtását szeretné kérni, amennyiben Önkormányzati terület, ha nem akkor annak gazdájának felszólítását szeretné kérni.

*Felszólítást küldtünk tulajdonos felé.*

**Czvitkovics Gyula képviselő-testületi tag** elmondja, hogy

* a Somogyi B. u. és a Nap u. közti garázsok tulajdonosai kérik a csapadékvíz-elvezetésében az Önkormányzat segítségét, hiszen az ott lévő úton jelentős a forgalom, így az ott keletkezett kátyúk és a vízelvezetés rendbetétele fontos lenne.

*A terület vízelvezetése jelenleg szikkasztó aknával történik, az aknát Városgondnokság kitisztítja, a kavicsot tereprendezi.*

Körmend, 2018.augusztus 23.

Forró Szilvia irodavezető s.k. Sövegjártó Zoltán intézményvezető s.k.